सामग्री: ही प्रतिक्रिया आहे दक्षिण त्रिपुरातल्या बिलोनिया इथले भाजपचे नव्याने निवडून आलेले आमदार अरुण चंद्रा भौमिक यांची. 

त्रिपुराच्या दक्षिण भागाला लेनिनग्राड म्हटलं जातं, तिथं आता 'लेनिन' नाहीत. ईशान्य भारतातला एकेकाळचा डाव्यांचा गड म्हणून ओळख असलेल्या त्रिपुरात लेनिन यांचे पुतळे पाडले जात आहेत.    

भारतीय जनता पक्ष युतीच्या विजयानंतर हे घडत आहे. दोन दशकांच्या सत्तेनंतर राज्यात डावे 'अल्पसंख्याक' झाले आहेत. उजव्या विचारांचे लोक त्यांच्या कार्यकर्त्यांना आणि कार्यालयांना लक्ष्य करत आहेत, असा आरोप डावे करत आहेत. 

बिलोनिया कॉलेज चौकातला लेनिन यांचा पुतळा पाडण्यात आला. लेनिन यांचा पाडण्यात आलेले हा पहिला पुतळा आहे. दक्षिण त्रिपुरामध्ये डाव्या पक्षांचे बासुदेब मजुमदार चार वेळा निवडून आले होते. यावेळी भाजपचे भौमिक यांनी त्यांचा 753 मतांनी पराभव केला. रविवारी सकाळी त्यांच्या विजयाचा आनंद साजरा करणाऱ्या कार्यकर्त्यांनी एका जेसीबीचा ताबा घेतला आणि लेनिन यांचा पुतळा पाडून टाकला. 

तर सोमवारी सायंकाळी सब्रूम इथं लेनिन यांचा पुतळा पाडण्यात आला. हे गावसुद्धा दक्षिण त्रिपुरामध्ये आहे. त्रिपुराची राजधानी आगरतळापासून 150 किलोमीटर अंतरावर हे गाव आहे. 

या घटनेनंतर शनिवारी बिलोनियामध्ये जिल्हा प्रशासनानं शांतता प्रस्थापित करण्यासाठी सर्व पक्षांच्या पदाधिकाऱ्यांची बैठक घेतली, याशिवाय कलम 144 नुसार प्रतिबंधात्मक आदेशही लागू केले आहेत. 

रस्त्यांवर शुकशुकाट, दुकानं बंद

इथं रस्त्यांवर शुकशुकाट होता आणि दुकानं बंद होती. वयाच्या विशीत असलेली एक तरुणी चालवत असलेलं दुकान सुरू होतं. 

बिलोनिया इथलं मार्क्सवादी कम्युनिस्ट पक्षाच्या कार्यालयात शांतता आहे.

कॅमेरे पाहताच ती पटकन म्हणाली, "मी तिथं नव्हते. माझ्या कुटुंबातलंही कुणी तिथं नव्हतं. मी काहीही पाहिलेलं नाही."

हे स्थळ पोलिसांच्या छावण्यांपासून अगदी जवळ आहे. शिवाय पोलीस अधीक्षकांचं कार्यालय इथून जवळ आहे. असं असतानाही जमावाचा उन्माद सुरूच होता, अशी प्रतिक्रिया प्रत्यक्षात ही घटन पाहणाऱ्या व्यक्तीनं दिली. 

मार्क्सवादी कम्युनिस्ट पक्षाचं कार्यालय इथून जवळच आहे. पण हे कार्यालय बंद होतं आणि इथंही शुकशुकाट होता. 

इथून दुचाकींचा एक ताफा जात होता. मी काय करत आहे, हे विचारण्यासाठी थांबले. मी त्यांना या पुतळा पाडण्याच्या घटनेबद्दल विचारले. पण त्यांनीही त्यांना काही माहीत नसल्याचं सांगितलं....\nमागील सामग्री खालीलप्रमाणे सारांशित केली जाऊ शकते:
"कार्ल मार्क्स, लेनिन, स्टॅलिन. या सर्वांना आता जावं लागेल. पुतळे गेले आहेत आता रस्त्यांना दिलेली त्यांची नावसुद्धा बदलली जातील. त्यांच्याबद्दल शालेय पुस्तकांतून जे शिकवलं जातं तेही बदललं जाईल."